დომიტილიას კატაკომბები

**დომიტილას კატაკომბები** - ქრისტიანული სასაფლაო, სახელწოდებული დომიტილას ოჯახის სახელით, რომელმაც თავდაპირველად ბრძანა მისი გათხრა. აგებულია II-III საუკუნეებში, მდებარეობს იტალიის ქალაქ რომში და არის ადამიანის მიერ შექმნილი მიწისქვეშა გადასასვლელები, რომლებიც გამოიყენებოდა სასაფლაოებისა და რელიგიური ცერემონიებისთვის. დომიტილას კატაკომბები შედის რომის უდიდეს კატაკომბებს შორის და გადაჭიმულია 17 კმ-ზე, ძირითადად ძველ არდეატინის გზაზე, განლაგებულია ოთხ დონეზე და მოიცავს დაახლოებით 15 000 დაკრძალულს. დომიტილას კატაკომბები ერთადერთი კატაკომბებია რომში, რომელთაც აქვთ მიწისქვეშა ბაზილიკა და რომის კატაკომბებიდან, ხოლო, ერთ-ერთია იმ ხუთეულიდან, რომელთა ნახვაც საზოგადოებისთვის ხელმისაწვდომია. აგებული მეორე და მესამე საუკუნეებში, ამ მიწისქვეშა გადასასვლელების ლაბირინთი მოიცავს ფრესკებსა და ქრისტიანული იკონოგრაფიის უამრავ ნიმუშს, ასევე გამოსახავს ოსტატური ინჟინერიის უნარებს და ინოვაციურ არქიტექტურულ ტექნიკას.
## არქიტექტურა 
### ბაზილიკა 
მინი|წმინდანთა ნერევსისა და აქილევსის ბაზილიკა - დომიტილას კატაკომბები - რომი 2016 წ.
მინი|იესო და მოციქულები, დაახლოებით 200 წ.
მეოთხე საუკუნის ბოლოს, პაპი დამასუს მმართველობის პერიოდში, კომპლექსში დაემატა მიწისქვეშა ბაზილიკა, რომელიც მიძღვნილი იყო წმინდან ნერევსისა და აქილევსისადმი. ეკლესია ფაქტობრივად დაიკარგა ადრეულ შუა საუკუნეებში და 1870-იან წლებში აღმოაჩინა არქეოლოგმა ჯოვანი ბატისტა დე როსიმ. 

ბაზილიკა შედგება ნართექსის, სამი ნავის, აფსიდისგან და გამოყოფილია ორ რიგიანი ოთხი სვეტით.  ძირითადი საკურთხევლისგან შემორჩენილია მხოლოდ ერთი სვეტი, რომელიც გაფორმებულია აქილევსის თავის მოკვეთის სცენით. სხვა ბიბლიური ფიგურები სხვადასხვა კუბიკულში ასახავს ღვთისმშობელს ბავშვით,   ადამს, ევას, იონას, კეთილ მწყემსს, ახალგაზრდას კარდინალის სამოსით, მოციქულ პეტრესა და პავლესთან. არაბიბლიური ფიგურები მოიცავს გაზაფხულისა და ზაფხულის გამოსახულებებს, ფრთიანი ქალების სახით , რომელსაც გარს აკრავენ ფრინველები, ცხოველები (ცხვარი) რომლებიც ჩვეულებრივ თან ახლავს მას. ასევე, ორფეოსის გამოსახულების გარდა არსებობს სხვა სურათები, მითოლოგიური, გარეული ან მშვიდი ცხოველების შესახებ.უმეტესად, ორფეოსთან დაკავშირებული იკონოგრაფია უცვლელია. ის ჩვეულებრივ გამოსახულია ქვაზე, ლირა მის მარცხენა მუხლზე და პლექტრუმი მარჯვენა ხელში.
## გალერეა 

File:Mary and Jesus in scene of adoration by the Magi, Domitilla Catacomb, from the book Die Malereien der Katakomben Roms (Tafeln), ed. by Joseph Wilpert, plate 141, sharpened.jpg|300-350 წწ. წმინდა მარიამი და იესო მოგვების თაყვანისცემის სცენაზე
File:Adoration of the Magi, Domitilla Catacomb, from the book Die Malereien der Katakomben Roms (Tafeln), ed. by Joseph Wilpert, plate 116, sharpened.jpg|300-350 წწ. მოგვების თაყვანისცემა
File:Veneranda e Santa Petronilla (Saint Petronilla leads the deceased Veneranda to paradise) light sharpen.jpg|ფრესკა დომიტილიას კატაკომბში; ნაჩვენებია წმინდა პეტრონილა, რომელიც მიჰყავს გარდაცვლილ ვენერანდას სამოთხეში
File:The Good Shepherd, from the Domitilla catacombs, from Die Malereien der Katakomben Roms, Wilpert, 1903 0119b.jpg|მწყემსი კეთილი 
File:Shepherd with his flock, holding panpipes, from plate 124 of "Die Malereien der Katakomben Roms", Joseph Wilpert (editor), 1903.jpg|მწყემსი, თავის ფარასთან ერთად
File:Woman in orans praying stance, from from the book Die Malereien der Katakomben Roms, plate 86.jpg|მლოცველი ქალბატონი
File:Woman in orans praying stance, from from the book Die Malereien der Katakomben Roms, plate 86 second picture.jpg|მლოცველი ქალბატონი ორანტას ფორმით
File:Agape feast 02.jpg|დღესასწაული კატაკომბში პურით და თევზით (ევქარისტია)
File:Rom, Domitilla-Katakomben, Fresko "Christus und die 12 Apostel" und Christussymbol "Chi Rho" 2.jpg|ქრისტე, 12 მოწამესთან ერთად

## მიმდინარე გამოყენება 
### საკუთრება 
2009 წლის იანვრიდან, დომიტილას კატაკომბები გადაეცა *ღვთის სიტყვის საზოგადოებას* (SVD).[17] SVD პასუხისმგებელია წმინდა ადგილის მოვლაზე, ასევე მისი ისტორიის ღრმა მნიშვნელობის გადმოცემაზე. კატაკომბები ამჟამად ღიაა საზოგადოებისთვის. ისინი ასევე ხელმისაწვდომია ევქარისტიის ზეიმის, მსახურების ან ეკუმენური ლიტურგიების ჩასატარებლად, ბაზილიკაში ან საფლავის კამერებში.
### რესტავრაცია 
მინი|დომიტილიას კატაკომბა
ამ დრომდე, დაახლოებით 70 ოთახიდან მხოლოდ 12-ია აღდგენილი. გამოვლინდა როგორც წარმართული, ასევე ქრისტიანული ფრესკები. ქალაქის ადრეული ქრისტიანული ფესვების გამოსაკვეთად გამოვლინდა ორი ფრესკა, შვიდწლიანი რესტავრაციის პროექტის წყალობით, რომელიც იყენებდა ლაზერულ ინსტრუმენტებს ცაცხვის, წყალმცენარეების და ზეთის სანათების ნარჩენი კვამლის მოსაშორებლად.  ძველი და ახალი აღთქმის ფიგურების გამოსახულებები, რომლებიც, სავარაუდოდ, 1600 წლის წინაა დაკვეთილი, აღმოჩნდა ნანგრევებს შორის და მოგვცა კონტექსტი, წარმართობიდან ქრისტიანობაზე გადასვლის პერიოდთან დაკავშირებით.
## ლიტერატურა
* Leonella De Santis e Giuseppe Biamonte, *Le catacombe di Roma*, Roma, Newton & Compton Editori, 1997, pp. 72-82.

* Umberto Maria Fasola, *La catacomba di Domitilla e la basilica dei martiri Nereo e Achilleo*, Città del Vaticano, Pontificia Commissione di Archeologia Sacra, 1980.

* Antonio Ferrua, *Il cimitero sopra la catacomba di Domitilla, in Rivista di Archeologia Cristiana*, n. 36, 1960, pp. 173-210.
## რესურსები ინტერნეტში
* The Rome Guide: Step by Step through History's Greatest City
* official site
## სქოლიო
კატეგორია:რომის ღირსშესანიშნაობები
კატეგორია:იტალიის ღირსშესანიშნაობები
კატეგორია:ევროპის ღირსშესანიშნაობები
კატეგორია:ძველი რომის არქიტექტურა
კატეგორია:იტალიის არქიტექტურა
კატეგორია:ევროპული არქიტექტურა
კატეგორია:ღირსშესანიშნაობები ქვეყნების მიხედვით
კატეგორია:ღირსშესანიშნაობები
კატეგორია:II საუკუნე
კატეგორია:III საუკუნე
კატეგორია:არქიტექტურა საუკუნის მიხედვით